שארלוט פרלי

שארלוט פרלי (בשוודית: Charlotte Perrelli; נולדה בשם שארלוט נילסן ב-7 באוקטובר 1974) היא זמרת שוודית, זוכת אירוויזיון 1999. פרלי זכתה תחילה בשנת 1999 בתחרות המלודיפסטיבלן, קדם האירוויזיון השוודי, ובאירוויזיון של אותה שנה, שנערך בירושלים ב"בנייני האומה", זכתה במקום הראשון עם השיר "Take Me To Your Heaven". מאז הוציאה 4 אלבומים ו-6 סינגלים. שארלוט ייצגה את שוודיה בשנית באירוויזיון 2008 עם שירה "Hero". פרלי נולדה בעיירה הובמאנטורפ (Hovmantorp) שבדרום שוודיה. בגיל 13 היא הצטרפה ללהקה מקומית שנקראה עד אז "Bengt Ingvars" ואז שונה שמה ל-"Bengt Ingvars med Charlotte". בהמשך עברה מעיירת הולדתה לעיר וקכה, שם למדה בתיכון לאמנויות הבמה, ועם סיום לימודיה הפכה לסולנית להקת "Kendix". ב-1994 החלה לשיר בלהקת ה-Dansband (סגנון מוזיקלי שוודי) "אנדרש אנגברגס". לאחר שני אלבומים פרשה מהלהקה, ובשנת 1997 הצטרפה ללהקת הדאנסבאנד הפופולרית "Wizex". בשנה העוקבת הלהקה הייתה מועמדת לפרס גראמי השוודי על האלבום "Mot nya mål" ("לעבר מטרות חדשות"). אלבום אחר של הלהקה, "Tusen och en natt" ("אלף ואחד לילה"), הפך לאלבום זהב. נבחרה בתחרות המלודיפסטיבלן (Melodifestivalen) השוודי, לייצג את שוודיה באירוויזיון 1999. בתחרות האירוויזיון, שהתקיימה בישראל, הופיעה עם שירה "Take Me To Your Heaven" (קח אותי לגן העדן שלך). השיר קיבל 163 נקודות, ופרלי זכתה במקום הראשון בתחרות. מאז המריאה קריירת הסולו שלה, היא הופיעה בכל רחבי אירופה, והוציאה אלבום סולו ראשון, "שארלוט". באותה שנה, נבחרה לאישה השוודית הסקסית ביותר על ידי מגזין "Cafe". ב-2001 הוציאה את אלבומה השני, "Miss Jealousy", שכלל את הלהיט "You Got Me Going Crazy". השיר נכתב על ידי יוהאן ארברג ופול ריין, שעבדו עם זמרות מפורסמות כמו כריסטינה אגילרה וויקטוריה בקהאם. פרלי הנחתה את חצי הגמר הראשון של מלודיפסטיבלן 2003, יחד עם לנה פיליפסון, נציגת שוודיה באירוויזיון 2004, ומארק לוונגוד. באפריל אותה שנה, השתתפה במחזמר "ישו כוכב עליון". בספטמבר הוציאה את הסינגל "Broken Heart". התגובות האוהדות שקיבלה על ההנחיה של מלודיפסטיבלן 2003, גרמו לערוץ הטלוויזיה השוודי SVT, להזמין את פרלי להנחות גם את מלודיפסטיבלן 2004, יחד עם פטר סטמן ואולה לינדסטרם. לאחר המלודיפסטיבלן, הערוץ השוודי TV4 הציע לה להנחות את התוכנית "Super Troupers", תוכנית כישרונות צעירים. ביוני 2004, היא הוציאה את האלבום "Gone Too Long", שהפך לאלבומה המצליח ביותר. האלבום הופק על ידי בכירי מפיקי המוזיקה בשוודיה, דוגמת יורגן אלפוסן. היא גם הצטרפה למסע ההופעות "Rhapsody In Rock" לצד זמרים שוודיים נוספים. ב-15 במרץ 2008, נבחרה שוב לייצג את שוודיה באירוויזיון 2008, עם שירה "Hero". השיר הפך ללהיט בשוודיה, אך אף על פי שהיה אחד הפייבוריטים לזכייה, סיים במקום ה-18 בגמר בתחרות. 1999 - "Charlotte" 2001 - "Miss Jealousy" 2004 - "Gone too Long" 2006 - "I din röst" 2008 - "Hero" 2008 - "Rimfrostjjul" 2012 - "The Girl" מדיה וקבצים בנושא שארלוט פרלי בוויקישיתוף אתר האינטרנט הרשמי של שארלוט פרלי (באנגלית ובשוודית) שארלוט פרלי, ברשת החברתית פייסבוק שארלוט פרלי, ברשת החברתית אקס (טוויטר) שארלוט פרלי, ברשת החברתית אינסטגרם שארלוט פרלי, סרטונים בערוץ היוטיוב שארלוט פרלי, ברשת החברתית Goodreads שארלוט פרלי, במסד הנתונים הקולנועיים IMDb (באנגלית) שארלוט פרלי, באתר אפל מיוזיק (באנגלית) שארלוט פרלי, באתר ספוטיפיי שארלוט פרלי, באתר סאונדקלאוד (באנגלית) שארלוט פרלי, באתר Last.fm (באנגלית) שארלוט פרלי, באתר AllMusic (באנגלית) שארלוט פרלי, באתר MusicBrainz (באנגלית) שארלוט פרלי, באתר דיזר שארלוט פרלי, באתר Yandex.Music (ברוסית) שארלוט פרלי, באתר Discogs (באנגלית) שארלוט פרלי, באתר Songkick (באנגלית) שארלוט פרלי, באתר Genius שארלוט פרלי, באתר SecondHandSongs שארלוט פרלי, באתר טיידל (באנגלית)